ČETRTEK, 14. 5. 2020

**ŠPO - SKOK V DALJINO Z MESTA**

Dobro se ogrej (hoja, tek, gimnastične vaje).

V naravi ali na dvorišču ali na hodniku vadi sonožno skakanje (čez potok, čez palice, čez elastiko, čim višje...). Na tla si označi črto, kjer stojiš (s kredo ali s kakšnim predmetom). Večkrat sonožno skoči v daljino s tega mesta in si označi mesta tvojih pristankov (za peto potegneš črtico). Poskušaj izboljšati svoj rezultat. Na koncu lahko pomeriš z metrom, koliko si skočil(a) najdlje.

Bodi pazljiv, da so roke vedno naprej, ne smeš se ujeti z rokami nazaj.



**GUM - RAZLIČNE ZVRSTI GLASBE**

Danes boste prisluhnili različnim zvrstem glasbe.

1. **KLASIČNA glasba:** igra jo orkester z veliko instrumenti, vodi jih dirigent. Na to glasbo plešejo baletniki. Lahko jo poslušamo na koncertu. Naloga: zapleši kot baletnik/baletka. <https://www.youtube.com/watch?v=2ROdrfFVYpE>
2. **NARODNOZABAVNA glasba:** igra jo ansambel (4-6 glasbenikov igra na harmoniko, klarinet, trobento, kitaro, bas...). pesem lahko pojejo vsi ali pa solist. Glasbeniki so ponavadi oblečeni v narodne noše. Tako glasbo lahko poslušamo na veselicah. Naloga: zapleši polko. <https://www.youtube.com/watch?v=qJcevebMrqU>
3. **ZABAVNA glasba:** igra jo zabavni ansambel, ki ima 4-8 članov. Večkrat imajo solista. Igrajo na bobne, električne kitare, klaviature ...tako glasbo največkrat slišimo na radiu. Naloga: zapleši po svoje 😉 <https://www.youtube.com/watch?v=rYEDA3JcQqw>
4. **DŽEZ:** igra ga ansambel, v katerem igra 3-10 glasbenikov. Igrajo na saksofone, trobente, bobne, kontrabas...džez ni glasba za ples. Največkrat ga igrajo v posebnih klubih. <https://www.youtube.com/watch?v=tXe6Q5FQhQM>
5. **SLOVENSKA LJUDSKA**: Kaj je tebi mucek mali

<https://www.lilibi.si/mestni-trg/glasbena-umetnost/pesmice>

To je primer **otroške ljudske glasbe**. Igrajo in pojejo jo ljudski godci, pa tudi pevski zbori. Besedilo je lahko v narečju in zato težje razumljivo. Vsebina je pogosto nagajiva, hkrati pa razkriva stare ljudske modrosti. Nekatere primere otroške glasbe povezujemo z otroškimi plesnimi igrami.

**V zvezek zapiši:** **Zvrsti glasbe**

Ljudje smo različni in všeč nam je različna glasba. Glasbenih zvrsti je zelo veliko, tako da vsak lahko najde glasbo po svojem okusu.

**Zvrsti glasbe**:

* klasična glasba
* narodnozabavna glasba
* zabavna glasba
* jazz (džez)
* otroška glasba

 Odgovori: Katera glasba je tebi najbolj všeč?

----------------------------------------------------------------------------------------

**SLj Branje in bralno razumevanje**

Moder mlinček str. 45, 2. naloga

------------------------------------------------------------------------------------

**Matematika**

Računanje je igra stran 6,

Rumeni mlinček, 2. del -stran 115